Gelminė Glemžaitė

Gelminė Glemžaitė (g. 1990 m. liepos 16 d. Vilniuje, Lietuvoje)  – lietuvių aktorė, vaidinanti tiek teatre, tiek kine. Viena iš „Negyvo eterio“ „YouTube“ kanalo tinklalaidžių kūrėja.

G. Glemžaitė yra vaidinusi Oskaro Koršunovo režisuotame spektaklyje „Žuvėdra”, taip pat kartu su Mantu Stonkumi ir Rolandu Mackevičiumi spektaklyje „Buvusių moterų reikalai 3”. Be šių darbų, aktorė atliko vaidmenį ir populiariame televizijos seriale „Rimti reikalai“. Ji vaidino ir kūrė vaidmenis filmuose „Šventasis”, „Išgyventi vasarą”, „Lietuviški svingeriai”, „Pats sau milijonierius“ ir kt. 2017 m. aktorė yra pelniusi „Sidabrinės gervės” apdovanojimą už geriausią antraplanį moters vaidmenį filme „Šventasis” (2017 m.). Taip pat nominuota Lietuvos metų kino aktore kino festivalyje „Kino pavasaris“ (2017 m.).

2009 m. baigė Vilniaus Užupio gimnaziją, 2014 m. – Lietuvos muzikos ir teatro akademiją (aktorinis).

2022 m. vasario 9 d. per atostogas Maldyvuose susižadėjo su Mantu Stonkumi.

Aktorinė veikla

Vaidmenys teatre 
 Žuvėdra, rež. Oskaras Koršunovas
 Buvusių moterų reikalai 3, rež. Tadas Vidmantas, Jonas Navickas

Vaidmenys kine 
 Šventasis, 2016 m., rež. Andrius Blaževičius
 Poilsiautojai: pavydo žaidynės, 2017 m., rež. Simonas Askelavičius
 Lietuviški svingeriai, 2018 m., rež. Tadas Vidmantas
 Išgyventi vasarą, 2018 m., rež. Marija Kavtaradzė
 Pats sau milijonierius, 2019 m., rež. Tadas Vidmantas
 Kartą kaime, 2022 m., rež. Marius Pocevičius
 Reemigrantai, 2022 m., rež. Kęstutis Gudavičius

Televizijoje 
 Rimti reikalai

Šaltiniai 

Lietuvos aktoriai